**AGENȚIA PENTRU PROTECȚIA MEDIULUI DÂMBOVITA**

Nr. 17376/10313/19.03.2024

**DECIZIA ETAPEI DE ÎNCADRARE**

**Nr. 79 din 19.03.2024**

Ca urmare a solicitării de emitere a acordului de mediu adresate de **TRISTAR STEEL S.A.,** cu sediul în mun.Târgoviște, str. Ilfovului, nr.6, jud. Dâmbovița, înregistrată la Agenția pentru Protecția Mediului (APM) Dâmbovița cu nr. 17376 din 20.11.2023, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

Agenția pentru Protecția Mediului (APM) Dâmbovița decide, ca urmare a consultărilor desfăşurate în cadrul şedinţei Comisiei de analiză tehnică din data de 08.02.2024 că proiectul ***Montaj echipamente ttehnologice-linie cromare diametru 6-14mm,*** propus a fi amplasat în mun.Târgoviște, str. Ilfovului, nr.6, jud. Dâmbovița, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă***

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2:

*-* pct 4, lit e*,,instalaţii pentru tratarea suprafeţelor metalice şi a materialelor plastice prin procese chimice sau electroliticeˮ;*

- pct. 13, lit.a,, *Orice modificări sau extinderi, altele decât cele prevăzute la*[*pct. 24*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2024-02-27#p-275167933)*din anexa nr. 1, ale proiectelor prevăzute în anexa*[*nr. 1*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2024-02-27#p-275167869)*sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului*ˮ

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

***a)mărimea proiectului***

*Suprafața totală a terenului:* 20729 *mp, suprafață construcții existente 4.511 mp și suprafața platforme și carosabil: 4.200 mp;*

*POT existent = 21.76%,*

*CUT existent = 0.23*

TRISTAR STEEL SRL detine o hala de productie construita Sc = 4511 mp, in care se desfasoara activitatii de prelucrare la suprafata a barelor din otel tras la rece.

***Situatia existentă***

Instalaţia de cromare dură cu funcţionare în regim continuu este destinată cromării dure a barelor din oţel.

Gama de diametre ce trebuie rectificate este intre Ф 6 – Ф 50 mm. Pierderile rezultate în urma operaţiei de rectificare sunt in medie de 3% din greutate, regăsindu-se sub formă de pilitură de oţel si pietre de rectificat.

Instalaţia centralizată de filtrare sub presiune şi răcire emulsie tip AGR Filtri pentru rectificarea barelor este în circuit închis şi dispune de un decantator de slam cu dimensiuni de 1500x1500x2000mm, volum util 3.500l prevazut cu filtropresa, plus un sistem de filtrare cu electromagnet şi hârtie de filtru pentru reţinerea piliturii şi a particulelor abrazive. Emulsia pentru răcirea procesului de rectificare dupa filtrare este recirculată în circuit închis. Cand emulsia se uzeaza este evacuata prin intermediul firmelor autorizate in domeniu. Acest lucru se estimeaza a se realiza o data pe an, atunci cand este prevazuta realizarea operatiilor de mentenata.

***Degresarea***

Degresarea se face în soluţii cu agenţi alcalini de degresare (solutie de NaOH) si se realizează înaintea operaţiei de cromare pentru a îndepărta emulsia antrenată pe semifabricatele rectificate/cromate.

Operaţia se execută automat in baie de degresare astfel:

* pentru Instalația de Cromare Ø12-Ø25,4mm intr-o cuva cu dimensiuni de 500x1500x600mm, cu un volum util de 450l;
* pentru instalația de Cromare Ø30-Ø50mm respectiv intr-o cuva cu dimensiunile 500x2200x600mm, având un volum util de 660 l;

**Operatia de cromare** prin metoda de depunere electrochimica de crom dur in scopul cresterii rezistentei la uzura.

***Cromarea:*** acest proces are la baza metoda de depunere electrochimică de crom dur, în scopul creşterii rezistenţei la uzură. Stratul de crom depus este de 0.02 – 0.20 mm grosime.

**Cromarea dură se execută în instalaţii cu funcţionare continuă.**

***Cromarea dura in flux continuu – descriere generala***

Instalaţia de cromare dură cu funcţionare în regim continuu este destinată cromării dure a barelor din oţel.

Unitatea este dotata in prezent cu 4 linii de cromare dura cu functionare continua cu o capacítate máxima totala de productie de 7.000 m/24h, astfel:

* ***Linia 1 de cromare – Ф 12 – Ф 25,4 mm*** - este compusa din 6 bai de cromare alimentata fiecare dintr-un bazin central cu un volum util de **3500 l;**

Depunerea stratului de crom se face gradat până la atingerea grosimii de crom stabilita tehnologic, prin trecerea pieselor prin 6 bai de cromare. Fiecare cuva are dimensiunea de 230mmx1000mmx1500mm si un volum util de cca 200l care sunt conectate la un rezervor central de colectare si stocare a solutiei.

* ***Linia 2 de cromare - Ф 25 – Ф 50 mm*** - este compusa dintr-un numar de 5 bai, fiecare fiind alcatuita dintr-un bazin inferior care constituie rezervorul de electrolit și un bazin superior în care se realizeaza operația propriu-zisa de cromare.

Cele cinci bai de cromare au dimensiunile de: 1800x2200x600mm, corespunzand unui volum total de cca 2.376 l/buc. Volumul total de electrolit aferent întregii instalații din cele 5 bai, este de cca **11.880 litri.**

* ***Linia 3’ de cromare - Ф 06 – Ф 14 mm***- este compusa din doua linii de cromare paralele, fiecare linie având sistemul de avans și celule de cromare proprii. Baile de cromare sunt in numar de 10, fiecare avand dimensiunile de 700mmx200mmx200mm, corespunzand unui volum total de cca 28l fiecare.

Alimentarea electrolitului se realizeaza individual pentru fiecare celula in parte, dintr-un rezervor central cu dimensiunile de 1700mmx1000mmx350mm. Volumul util de electrolit aferent intregii instalatii din cele 10 bai, este de **cca 1000 litri**.

* ***Linia 4’ de cromare- Ф 06 – Ф 12 mm*** este compusa din doua linii de cromare paralele, fiecare linie având sistemul de avans și celule de cromare proprii, cu o capacítate máxima totala de productie de 700 ml/24h.

Alimentarea electrolitului se realizeaza individual pentru fiecare celula in parte, dintr-un rezervor central cu dimensiunile de 3000mmx600mmx650mm, volumul util al rezervorului central fiind de 1.000l. Volumul util de electrolit aferent intregii instalatii din cele 10 bai, este de cca 1000 litri –alimentarea realizandu-se din rezervorul comun cu linia 3.

|  |  |  |
| --- | --- | --- |
| Instalatia | Diametru Bare | Nr. Linii |
| **Existente** |  |  |
| Instalatia 1 | 12 mm – 24,4 mm | 9 |
| Instalatia 2 | 30 mm – 50 mm | 4 |
| Linia 3’ | 6 mm - 14 mm | 2 |
| Linia 4’(fosta 3+ 4 unificata) | 6 mm - 12 mm | 2 |
| **Propuse** |  |  |
| Instalatie 5 | 6 mm - 14 mm | 2 |

Solutiile de cromare au in compozitie: anhidrida cromica + catalizator (sare dubla de potasiu a acidului metandisulforic), acid sulfuric si apa.

Temperatura necesara procesului tehnologic este intre 50℃ - 60℃.

Datorita cantitatilor foarte mici de solutie antrenata pe piese, spalarea interfazica a pieselor se realizeaza cu volum foarte redus de apa, in sistem cu picatura.

Volumul de apa uzata rezultat in urma procesului de spalare interfazica este foarte redus si va fi reintrodusa în întregime in rezervorul general al liniei de cromare pentru completarea pierderilor. De asemenea, se asigură o economie de substanţe chimice pentru prepararea soluţiei de cromare şi de reactivi chimici în cazul aplicarii unei solutii de epurare a soluţiilor/apelor uzate.

Cuvele sunt realizate din titan grad 1 si sunt închise cu capace pe întreaga suprafață, vaporii de soluție cromică din fiecare rezervor sunt aspirați și transportați la scruberul prevazut cu 2 nivele de inele Rasching in PVCC pentru neutralizarea eventualelor reziduuri de crom și evacuarea ulterioară în atmosferă, a aerului purificat. Prin acest mod de captare a vaporilor, debitele de soluţie pierdută prin evaporare sunt diminuate semnificativ, asigurându-se totodată şi controlul riguros al emisiilor de poluanţi în atmosferă, în conformitate cu legislatia în vigoare.

Instalaţia de cromare dură cu funcţionare în regim continuu este destinată cromării dure a barelor din oţel cu lungime de maxim 6200 ±150 mm şi diametrele cuprinse intre 12 si 50 mm.

* + 1. Situatia propusa

In incinta halei existente se propune completarea fluxului tehnologic si a fazei tehnologice, respectiv operatia de cromare prin metoda de depunere electrochimica de crom dur in scopul cresterii rezistentei la uzura, prin:

- montarea unei linii cu capacitatea de productie de 1700ml/zi pentru prelucrarea barelor Ф 06 – Ф 14 mm. Instalatia va fi compusa din doua linii de cromare paralele, fiecare linie având sistemul de avans și celule de cromare proprii. Baile de cromare sunt in numar de 10, fiecare avand dimensiunile de 700mmx200mmx200mm, corespunzand unui volum total de cca 28 litri fiecare, circa 1000 litri.

Alimentarea electrolitului se realizeaza individual pentru fiecare celula in parte, dintr-un rezervor central cu dimensiunile de 1700mmx1000mmx350mm, volumul util de electrolit aferent intregii instalatii din cele 10 bai, este de cca 600 litri –alimentarea realizandu-se din rezervorul de 1000 litri.

*Dupa realizarea proiectului propus unitatea va avea 5 linii de cromare cu o capacítate máxima totala de productie de maxim* 8700 ml/24h*.*

Nu sunt prevazute modificari structurale sau de compartimentare. Instalatiile vor fi asezate direct pe pardoseala halei. In timpul functionarii nu apar vibratii sau eforturi care sa faca necesara fixarea in pardoseala.

Pentru protectia pardoselii, in zona celulelor atac anodic si a celulelor de cromare, se vor lipi la cald covoare PVC antiacid sau se va aplica un strat de vopsea epoxidica cu proprietati antiacide. Pe laturile zonelor protejate se vor monta profile cornier galvanic, construindu-se astfel bazine care sa impiedice deversarea electrolitului in cazul scurgerilor accidentale.

Noua instalatie – Linia 5 de cromare respecta aceleasi faze tehnologice ca si celelalte linii existente.

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea în funcțiune a obiectivului vor fi luate măsuri de securitate și pază la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 46 din 18.04.2023, terenul este situat în intravilanul comunei Dărmănești, zona pentru unități industriale și de depozitare;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei și ulterior în perioada de funcționare;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

* Proiectul propus nu intră sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.
* Proiectul nu intră sub incidența art. 48 și 54 din Legea Apelor nr. 107/1996, cu modificările și completările ulterioare. Conform adresei nr. 5779/MS/20.12.2023 a Administraţiei Bazinale de Apă Buzău Ialomiţa – SGA Dâmboviţa pentru proiectul propus nu este necesară obținerea unui act de reglementare pe linie de gospodărire a apelor.

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

**În perioada de construire:**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

1. **În perioada de funcționare:**

* indicatorii de calitate ai apelor uzate menajere evacuate prin vidanjare în rețeaua de canalizare a localității se vor încadra în limitele impuse de NTPA 002/2002.

**Protecţia aerului**

1. **În perioada de construire:**

* materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* materialele de construcţie pulverulente se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;

1. **În perioada de funcționare**

* se va asigura funcționarea optimă a tuturor instalațiilor;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009-2017/C91:2020 – Acustică - limite admisibile ale nivelului de zgomot în mediul ambiant, STAS 6156/1986 - Protecţia împotriva zgomotului in construcţii civile și social - culturale şi OM nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, cu modificările și completările ulterioare respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;

**Protecţia solului**

**a)În perioada de construire**

* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
* în perioada de funcționare se vor amenaja spații pentru depozitarea deșeurilor rezultate din activitate

**b) În perioada de funcţionare**

- se vor amenaja spaţii pentru stocarea temporară a deşeurilor generate din activitate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, Ordonanței de Urgență nr. 92/2021 privind regimul deşeurilor, aprobată cu modificări și completări prin Legea nr.17/2023;***

1. **În perioada de construcţie**

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

**b) În perioada de funcţionare**

- se va asigura preluarea ritmică a deşeurilor rezultate pe amplasament, evitarea depozitării necontrolate a acestora;

- deșeurile generate vor fi eliminate sau valorificate numai prin operatori autorizați pe bază de contract;

- este interzisă abandonarea deşeurilor sau depozitarea în locuri neautorizate; pe durata transportului deşeurile vor fi însoţite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**a)În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

**b) În perioada de funcţionare:**

* se va asigura buna funcţionare a instalaţiilor;

- modul de depozitare al deşeurilor/valorificare şi monitorizarea cantităţilor de deşeuri generate prevederilor legale în vigoare; predarea deşeurilor către operatori autorizaţi în valorificarea/ eliminarea deşeurilor;

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată și evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Maria MORCOAȘE**

**Șef Serviciu A.A.A.**, **Întocmit,**

**Florian STĂNCESCU consilier AAA,**

**Grațiela CIOCOIU- BUNILĂ**

**Șef Serviciu C.F.M., consilier CFM,**

**Laura GABRIELA BRICEAG Nicoleta VLĂDESCU**